Johan Conrad Ernst
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter fra 1600 til 1900
Johan C. Ernst var en dansk arkitekt. I Norge var han aktiv ved gjenoppbygningen etter bybrannen i Bergen i 1702.
I Danmark innehadde Ernst flere offentlige stillinger, blant annet Stadsbygmester i København, Generalbygmester, kongelig byggmester og etatsråd. Han foretok flere studiereiser, blant annet til Roma.Som arkitekt er han blitt tilskrevet flere av de mest fremtredende bygningene i København fra begynnelsen av 1700-tallet. I sine tidlige arbeider var Ernst påvirket av den nederlandske barokken, mens senere arbeider også viser italiensk og fransk innflytelse. Etter brannen i Bergen i 1702 ble Ernst beordret dit for å følge gjenoppbyggingen, i første rekke av de offentlige bygninger. Han utarbeidet planer for gjenoppføringen av Korskirken og Domkirken og virket som arkitekt for Bispegården (1703 -1705, revet 1840) og Tuct- og manufacturhuset (rundt 1708). Les mer i Store norske leksikon Johan Conrad Ernst i Norsk kunstnerleksikon Bergen Korskirken  Domkirken i Bergen  arkitektur i Norge Arkitektur i Danmark arkitekt Litteratur Åse Moe Torvanger i Norsk kunstnerleksikon 1, Oslo 1982, sidene 600–02.